open-index/open-wikipedia-markdown huggingface dataset:
Bhoja Air

**Bhoja Air**  on pakistanilainen lentoyhtiö, joka on perustettu vuonna 1993. Yhtiö operoi pienikokoista kotimaanverkostoa Boeing 737 -koneilla. Bhoja Air lopetti toimintansa vuonna 2000 taloudellisten ongelmien vuoksi. 2011 yhtiö aloitti toimintansa uudelleen ja ensimmäinen lento lennettiin 6. maaliskuuta 2012. Vain reilua kuukautta myöhemmin yhtiön koneelle sattui vakava onnettomuus, joka vaati 127 ihmisen hengen.

## Historia

Bhoja Air aloitti lennot 7. marraskuuta 1993 vuokratulla Boeing 737-200 -koneella Karachiista kahteen kotimaan kohteeseen, Lahoreen ja Quettaan. Bhoja Airista tuli Pakistanin ensimmäinen yksityinen lentoyhtiö, joka operoi länsimaalaista konetta. Tammikuussa 1998 yhtiö avasi ensimmäisen kansainvälisen reitin Karachista Dubaihin. Myöhemmin yhtiö avasi reitit Yhdistyneisiin arabiemiirikuntiin kaikista Pakistanin tärkeimmistä kaupungeista.

Taloudelliset vaikeudet pakottivat yhtiön lopettamaan toimintansa vuonna 2001. Yhtiön päämaja, toimilupa ja toimipiste Karachin lentoasemalla kuitenkin pidettiin toiminnassa. Keväällä 2012 yhtiö aloitti toimintansa uudelleen lanseeraamalla useita kotimaanreittejä, joihin yhtiö lentää Karachista neljällä Boeing 737 -koneella. Samana vuonna huhtikuussa yhtiön kone joutui lento-onnettomuuteen, jossa menehtyi 127 ihmistä.

## Kohteet

Bhoja Air operoi neljään kotimaan kohteeseen Karachista.

* Pakistan
**Islamabad - Benazir Bhutton kansainvälinen lentoasema
**Karachi - Jinnahin kansainvälinen lentoasema **Solmukohta**
**Lahore - Allama Iqbalin kansainvälinen lentoasema
**Multan - Multanin kansainvälinen lentoasema
**Sukkur - Sukkurin lentoasema

## Laivasto

## Lähteet

## Aiheesta muualla
*Yhtiön viralliset kotisivut
Madagascar 3

**Madagascar 3** on *[[Madagascar (elokuva)|Madagascar]]*-elokuvasarjan kolmas tietokoneanimaatioelokuva, ja ensimmäinen 3D:nä valmistettu. Elokuvan maailmanensi-ilta oli Cannesin elokuvajuhlilla toukokuussa 2012 ja Yhdysvaltain ensi-ilta oli 8. kesäkuuta 2012. Suomen ensi-ilta oli 3. elokuuta 2012. 

## Juoni

Alex, Marty, Melman ja Gloria haluavat palata Afrikasta kotieläintarhaansa New Yorkiin. Matkan suunnitteluun tarvitaan simpanssien ja pingviinien apua, jotka ovat lähteneet Monte Carloon. Kaikki saavat niskaansa eläinpoliisikapteeni Chantel DuBois’n, joka on vannonut saavansa leijonan pään yksityiseen kokoelmaansa. Ystävykset pakenevat sirkusjunaan ja liittyvät sirkusseurueeseen, jota johtaa siperiantiikeri Vitali. Kierreltyään Euroopan suurissa kaupungeissa he saapuvat Lontooseen, missä he auttavat Vitalia, Gia-Leopardia ja Stefan-merileijonaa löytämään uudelleen intohimonsa show-bisnestä kohtaan. Lontoon esityksen jälkeen sirkus kiinnitetään Yhdysvaltoihin, jossa ystävykset huomaavatkin, että heidän kaipaamansa ruusuinen eläintarhaelämä ei sittenkään ollut niin ruusuista ja pian se muuttuu painajaiseksi. Kapteeni DuBois tekee viimeisen yrityksen leijonan vangitsemiseksi; hän ampuu myrkkynuolen Alexia kohti, mutta epäonnistuu. Sitten alkaa taistelu, kun Kippari pingviineineen ja muut sirkuksen eläimet tulevat peliin. Ystävykset ovat löytäneet uuden kodin sirkuksesta ja DuBois apureineen lähetään rahtilaatikoissa Madagaskarille rangaistuksena.

## Rooleissa

## Lähteet

## Aiheesta muualla
* Virallinen traileri
* Elokuva-opas.com
20th Century Man

**20th Century Man** on brittiläisen The Kinks -yhtyeen kappale vuonna 1971 julkaistulta albumilta *[[Muswell Hillbillies]]*. Se on levyn ensimmäinen raita. Kappale julkaistiin lisäksi singlenä muun muassa Yhdysvalloissa, missä se nousi Billboard -listan sijalle 106. Ray Daviesin kirjoittama ”20th Century Man” käsittelee samoja vaikeita aiheita, jotka ovat yleisesti pääosassa *Muswell Hillbillies* -albumilla. Teemoina ovat muun muassa vihaisuus ja eskapismi. 

## Julkaisu ja vastaanotto

”20th Century Man” julkaistiin alun perin *Muswell Hillbillies* -albumilla, joka ilmestyi Yhdysvalloissa 24. marraskuuta 1971 ja Britanniassa kaksi päivää myöhemmin. Se oli albumin avausraita. *Muswell Hillbillies* oli yhtyeen ensimmäinen albumi, jonka julkaisi RCA Records. 

Toisin kuin Britanniassa, Yhdysvalloissa ”20th Century Man” julkaistiin singlenä joulukuussa 1971. Kyseinen singleversio oli leikattu lähes kaksi minuuttia albumiversiota lyhyemmäksi. Se oli samalla ainoa *Muswell Hillbillies* -albumilta julkaistu single. B-puolella oli niin ikään *Muswell Hillbilliesille* kuuluva ”Skin and Bone”. Singlen tuotti Ray Davies itse. Yhdysvaltojen lisäksi ”20th Century Man” -single ilmestyi ainakin Australiassa, Alankomaissa, Kreikassa, Japanissa ja Portugalissa, missä B-puoli oli muista painoksista poiketen ”Alcohol”. Portugalin-, Japanin- ja Alankomaiden-painokset ilmestyivät lisäksi vasta vuoden 1972 puolella.

”20th Century Man” nousi Billboardin listalla sijalle 106, minkä lisäksi se saavutti sijoitukset myös Cashboxin (113.) ja Record Worldin (114.) listoilla. Australiassa single oli korkeimmillaan sijalla 89 maaliskuussa 1972.

### Listasijoitukset

## Kappaleet singlellä

**A-puoli**
#
**B-puoli**
#

*

## Lähteet
*KindaKinks.net 
*Rate Your Music 

### Viitteet
Dawson

**Dawson** voi tarkoittaa seuraavia:

* Dawson City, kaupunki Yukonin territoriossa, Kanadassa, Klondyken alueen keskus
* Dawson Route, Kanadan itä- ja länsiosien välinen vankkuritie 1870-luvulla
* Dawson, suomalainen hard rock -yhtye
* 1829 Dawson, päävyöhykkeen asteroidi

## Henkilöitä

* Anna Dawson (s. 1937), englantilainen näyttelijä
* Anthony Dawson (1916–1992), skotlantilainen näyttelijä
* Charles Dawson (1864–1916), brittiläinen lakimies ja harrastaja-arkeologi, väärennetyn Piltdownin ihmisen löytäjä
* Charlotte Dawson (1966–2014), uusiseelantilainen televisioesiintyjä
* Craig Dawson (s. 1990), englantilainen jalkapalloilija
* Edward Dawson (1907–1968), kanadalainen koripalloilija 
* Geoffrey Dawson (1874–1944), brittiläinen journalisti, *The Timesin* päätoimittaja 1912–1919 ja 1923–1941
* George M. Dawson (1894–1901), kanadalainen geologi ja tutkimusmatkailija
* Jacob Dawson (s. 1993), brittiläinen soutaja, olympiavoittaja ja maailmanmestari
* John Dawson-Damer (1941–2000), brittiläis-australialainen moottoriurheilija
* Kimya Dawson (s. 1972), yhdysvaltalainen laulaja ja laulunkirjoittaja
* Lynne Dawson (s. 1956), brittiläinen oopperalaulaja
* Michael Dawson (s. 1983), englantilainen jalkapalloilija
* Paula Dawson (s. 1954), australialainen holografiaan erikoistunut kuvataiteilija
* Rosario Dawson (s. 1979), yhdysvaltalainen näyttelijä ja laulaja
* Roxann Dawson (s. 1958), yhdysvaltalainen näyttelijä, ohjaaja ja tuottaja
* Sandra Dawson (s. 1946), brittiläinen yhteiskuntatieteilijä
* Shane Dawson, *Shane Lee Yaw* (s. 1988), yhdysvaltalainen YouTube-näyttelijä ja koomikko
* Smoky Dawson (1913–2008), australialainen country-muusikko
* Steve Dawson (s. 1951), brittiläinen basisti
* Thomas Rayner Dawson (1889–1951), englantilainen šakkitoimittaja ja šakkitehtävien laatija
* Toby Dawson, *Kim Soo-cheol* (s. 1978), korealais-yhdysvaltalainen freestyle-hiihtäjä 

### Kuvitteellisia henkilöitä

* Jack Dawson, toinen päähenkilöistä elokuvassa ''Titanic''
* Michael Dawson, Lost*[[Lost]]*-televisiosarjan hahmo
Eugene John Gerber

**Eugene John Gerber** (30. huhtikuuta 1931 – 29. syyskuuta 2018) oli yhdysvaltalainen roomalaiskatolinen piispa. Hänet vihittiin papiksi Wichitan hiippakuntaan 19. toukokuuta 1959 ja nimitettiin Dodge Cityn piispaksi 16. lokakuuta 1976. Piispaksi vihkiminen seurasi 14. joulukuuta. Pääkonsekraattorina toimi David Monas Maloney, jota avustivat Marion Francis Forst ja Richard Charles Patrick Hanifen.

Gerber sai 17. marraskuuta 1982 nimityksen Wichitan piispaksi, jonka virkaan hänet asetettiin 9. helmikuuta 1983. Hän erosi tehtävistään hiippakunnan johdossa 4. lokakuuta 2001.

## Lähteet
Pekka Tauriainen

**Pekka Tuomas Tauriainen** (18. marraskuuta 1951 Tyrnävä – 21. tammikuuta 2016 Turku) oli turkulainen päätoimittaja ja kustantaja.

Pudasjärveltä kotoisin olleella Tauriaisella oli omistuksessaan kaksi ilmaisjakelulehteä. Turkulaisen Kulmakunta-lehden hän osti vuonna 1991, ja toinen Tauriaisen lehdistä oli Porissa ilmestyvä Uusi Pori, josta hän omisti kuollessaan vähemmistöosuuden. Tauriainen toimi myös molempien lehtien päätoimittajana. Aikaisemmin hän toimi Pälkäneellä ilmestyneen Kunnallistiedot-paikallislehden päätoimittajana.

Tauriainen oli tunnettu räväköistä pääkirjoituksistaan. Valtakunnalliseen julkisuuteen hän nousi tammikuussa 2011 sosiaalista mediaa kritisoineella Uuden Porin pääkirjoituksellaan.

## Lähteet
Richard Charles Patrick Hanifen

**Richard Charles Patrick Hanifen** (s. 15. kesäkuuta 1931 Denver) on yhdysvaltalainen roomalaiskatolinen piispa. Hänet vihittiin papiksi Denverin arkkihiippakuntaan 6. kesäkuuta 1959 ja nimitettiin sen vihkipiispaksi sekä Abercornian titulaaripiispaksi 6. heinäkuuta 1974. Piispaksi vihkiminen seurasi 20. syyskuuta. Pääkonsekraattorina toimi James Vincent Casey, jota avustivat George Roche Evans ja Charles Albert Buswell.

Hanifen sai 10. marraskuuta 1983 nimityksen Colorado Springsin piispaksi, jonka virkaan hänet asetettiin 30. tammikuuta 1984. Hän erosi tehtävistään 30. tammikuuta 2003.

## Lähteet
Antônio Gaspar

**Antônio Gaspar** (s. 11. marraskuuta 1931 São Paulo) on brasilialainen roomalaiskatolinen piispa. Hänet vihittiin papiksi São Paulon arkkihiippakuntaan 8. heinäkuuta 1962 ja nimitettiin sen vihkipiispaksi sekä Cozylan titulaaripiispaksi 6. joulukuuta 1982. Piispaksi vihkiminen seurasi 6. helmikuuta 1983. Pääkonsekraattorina toimi Paulo Evaristo Arns, jota avustivat José Thurler ja Francisco Manuel Vieira.

Gaspar sai 20. joulukuuta 2000 nimityksen Barretosin piispaksi, jonka virkaan hänet asetettiin 3. maaliskuuta 2001. Hän jäi eläkkeelle 9. tammikuuta 2008.

## Lähteet
Kauppakeskus Karisma

**Kauppakeskus Karisma** on Lahden Järvenpäässä sijaitseva kauppakeskus, joka avattiin marraskuussa 2011. Kauppakeskuksessa on yhteensä 60 erilaista liikettä,  ravintoloita ja asiointitiloja. Pysäköintipaikkoja on yhteensä 1&nbsp;600. Kaksikerroksisen kauppakeskuksen kerrospinta-ala on 44&nbsp;000 neliömetriä. 

Keskuksen omistaa Mercada Oy, mikä kehittää Keskon kauppapaikkoja, mitä on kolme. Se omistaa Kouvolassa Kauppakeskus Veturin sekä Merituulen Espoossa. Lisäksi Mercadalla on 32 muuta kohdetta. 

## Liikkeet
Kauppakeskuksessa toimivia liikkeitä on yhteensä 60. 

### Ensimmäinen kerros

Alko, apteekki Karisma, automaattinen 24 Pesula, Bagcent, Carlings, Clas Ohlson, Click Shoes, Clitter, DNA, Dressman, Elonen Oy, Espresso House, Hesburger, Hiustalo, Intersport, Instrumentarium, Jesper Junior, Jungle Juice Bar, kampaamo-myymälä Clips, K-citymarket Karisma, Kicks, KukkaKaristo, Limette, Malacca Karisma, Marimekko, Musti ja Mirri, Name it, Normal, optikko Nissen, Pentik, Rax Pizzapuffet, Santa Fe Express, Subway, Synsam, Telia, Timanttiset Karisma,  Tokmanni, Tunnin Kuva ja Yrttisoppi 

### Toinen kerros
Budbee, Carlings, Cubus, Halonen, Hennes & Mauritz, Jack & Jones, Kappahl, Kotipizza Liikku Kuntokeskus, Lindex, Luckiefun's Karisma, Mattosi Oy, Pakettipiste, Postin pakettiautomaatti, Ristoranto Momento, Seoul Good, Stadium, Trenday, Vero Moda, Vila 

## Kulkuyhteydet
Kauppakeskus Karismaan on erilaisia kulkuyhteyksiä, sillä sen vierestä menee eurooppatien 75 ja valtatien 4 moottoritie ja kauppakeskuksen lähistöllä sijaitsee myös valtatien 24 liittymä. Kauppakeskukseen on linja-autoyhteys Lahden torilta.

## Aukioloajat
Kauppakeskus Karisma on avoinna joka päivä kello 7–22 lukuun ottamatta jouluaattoa ja joulupäivää jolloin aukiolojat vaihtelee vuosittain. Jotkut liikkeistä ovat auki tätä lyhyemmän aikaa.

## Palvelut
Karisman 2. kerroksessa on kaikille avoin ja maksuton kolmen pöydän työtila, Paja. Siellä niin kuin monessa paikassa muuallakin on avoin langaton lähiverkko, minkä SSID on karisma. 

Eri kokoisilla pöytäryhmillä ja yksilötyöpistellä varustettu etätyötila on avoinna aina Karisman aukiollessa eli joka päivä kello 7-22. Karismassa on panostettu lapsiperheiden palveluihin, viihtyvyyteen ja helppoon liikkumiseen, ja ravintolamaailmasta löytyy runsas kattaus vaihtoehtoja kaiken ikäisten lasten kanssa ruokailuun.

Leikki-ikäisille on tarjolla maksuton sisäleikkipuisto Papu Park sekä muita puuhakkaita leikkipaikkoja molemmissa kerroksissa.

## Lähteet

## Aiheesta muualla
*kauppakeskuskarisma.fi
Vilnan gaon

**Elia Ben Salomon Zalman**, tunnetaan myös arvonimellä **Vilnan gaon,** (23. huhtikuuta 1720 Sielec &ndash; 9. lokakuuta 1797 Vilna) oli rabbi ja arvostettu uskonoppinut. Kunnianimi *gaon* tarkoittaa *ylhäisyyttä* tai *neroa*, ja sitä käytetään kaikkein kuuluisimmista rabbeista.  Vilnan gaon oli Itä-Euroopan juutalaisten merkittävin johtaja 1700-luvulla, kaikkien juutalaisten tekstien ylin auktoriteetti ja vanhoilla vuosillaan myös herätysliike hasidismin nousun näkyvin vastustaja. Hän ei kuitenkaan koskaan ottanut vastaan virallista asemaa juutalaisessa yhteisössä vaan työskenteli yksin kirjoitusten kommentoijana ja pienten ryhmien opettajana.

## Lähteet
*Telushkin, Joseph, *Jewish Literacy.* William Morrow and company, New York, 2001,  ss. 228–230.
*Turtiainen, Jouni (toim.): Ikkuna juutalaisuuteen, Gaudeamus 2009.

### Viitteet

## Aiheesta muualla
Robert William Donnelly

**Robert William Donnelly** (22. maaliskuuta 1931 Toledo, Ohio – 21. heinäkuuta 2014) oli yhdysvaltalainen roomalaiskatolinen piispa. Hänet vihittiin papiksi Toledon hiippakuntaan 25. toukokuuta 1957 ja nimitettiin sen vihkipiispaksi sekä Garban titulaaripiispaksi 14. maaliskuuta 1984. Piispaksi konsekroinnin suoritti 3. toukokuuta James Robert Hoffman, jota avustivat Daniel Edward Pilarczyk ja John Anthony Donovan.

Donnelly jäi eläkkeelle 30. toukokuuta 2006.

## Lähteet
Vinmonopolet

**Vinmonopolet** (, norjan puhekielessä *Polet*) on Norjan valtion omistama alkoholijuomien jälleenmyyjä. Vinmonopoletilla on yksinoikeus alkoholijuomien myymiseen, joiden alkoholipitoisuus ylittää 4,75 tilavuusprosenttia.

Vuonna 2007 yritys myi 71,1 miljoonaa litraa alkoholia.

## Katso myös

* Alko
* Systembolaget (Ruotsi)
* Vínbúðin (Islanti)

## Lähteet

## Aiheesta muualla
Yagan

**Yagan** voi tarkoittaa seuraavia:

* Yagan (1795-1833), eurooppalaisia siirtolaisia vastaan taistellut Australian aboriginaali
* Yaganit eli yaghanit, intiaanikansa Chilen eteläisimmässä saaristossa
* Yagan tetsudō, japanilainen rautatieyhtiö
Hiirimakit

**Hiirimakit** (*Microcebus*) ovat pieniä kädellisiä, jotka kuuluvat makimaisten puoliapinoiden osalahkoon. Ne muistuttavat ulkonäöltään hieman hiiriä, mutta niillä on eteen eikä sivulle osoittavat silmät, pienet sormet ja varpaat ja pitkä tupsupäinen häntä.

Hiirimakit painavat noin 50 grammaa eli 1/6000 gorillan painosta. Ravintonaan useimmat hiirimakit käyttävät esimerkiksi lehtiä, kukkia ja hyönteisiä. Poikueissa on kerrallaan yleensä 2–3 poikasta.

Sukuun kuuluvista lajeista 19 on määritetty vasta 2000-luvulla. Monet niistä ovat uhanalaisia.

## Lähteet
Luettelo Aku Ankan taskukirjoista (151–175)

Tämä on **luettelo [[Aku Ankan taskukirja|Aku Ankan taskukirjojen]] numeroista 151–175**. Ne ilmestyivät alun perin vuosina 1992–1994.

## 1992

|}

## 1993

|}

## 1994

|}

## Lähteet
* 
*
Purokinnassammal

**Purokinnassammal** (*Scapania undulata*) on elinvoimainen maksasammallaji.

## Ulkonäkö
Purokinnassammal on isohko (2 - 8 cm), alustanmyötäinen tai koheneva. Sen lehdet ovat tiheässä ja ne ovat kuivina aaltopoimuiset. Vatsaliuska on johteinen ja selkäliuska on selvästi vatsaliuskaa pienempi. Sillä ei ole vatsalehtiä ja kylkilehtien liuskat ovat ehytlaitaiset. Itujyväset ovat vaaleanvihreät.

## Levinneisyys
Purokinnassammalta tavataan pohjoisella pallonpuoliskolla lauhkealla ja viileällä vyöhykkeellä. Se on yleinen koko Suomessa.

## Elinympäristö
Purokinnassammal viihtyy virtaavien vesien kivillä upoksissa ja ajoittain kuivuvilla paikoilla. Sitä tavataan myös rannoilla.

## Lähteet

## Aiheesta muualla
*Pinkka, Lajintuntemuksen oppimisympäristö: Purokinnassammal (''Scapania undulata'')
*Luopioisten kasvisto: Purokinnassammal (''Scapania undulata'')
*ITIS: Scapania undulata 
*United States Department of Agriculture (USDA): Scapania undulata 
*Scapania undulata  (pdf)
Aikahyppy (täsmennyssivu)

**Aikahyppy** voi tarkoittaa seuraavia:

* aikahyppy tai aikahyppäys, siirtyminen ajasta toiseen
**[[Aikahyppy]]*, yhdysvaltalainen televisiosarja vuosilta 1989–1993
**[[Aikahyppy (Aku Ankan taskukirja)|Aikahyppy]]*, Aku Ankan 376. taskukirja
Fosforitrijodidi

**Fosforitrijodidi** (PI3) on epäorgaaninen molekyyliyhdiste. Yhdistettä käytetään orgaanisessa synteesissä alkyylijodidien valmistuksessa.

## Ominaisuudet valmistus ja käyttö
Fosforitrijodidi on huoneenlämpötilassa punaisia kiteitä. Se liukenee hiilidisulfidiin, mutta hajoaa vedessä fosforihapoksi ja vetyjodidiksi. 

Tyypillisesti fosforitrijodidia valmistetaan valkoisesta fosforista ja jodista kuumentamalla niitä hiilidisulfidin toimiessa liuottimena. Toinen tapa valmistaa yhdistettä on kaliumjodidin ja fosforitrikloridin välinen reaktio.
:P4 + 6 I2 → 4 PI3

Fosforitrijodidi reagoi alkoholien kanssa, jolloin muodostuu alkyylijodideja.

## Lähteet
Luettelo Aku Ankan taskukirjoista (176–200)

Tämä on **luettelo [[Aku Ankan taskukirja|Aku Ankan taskukirjojen]] numeroista 176–200**. Ne ilmestyivät alun perin vuosina 1994–1996.

## 1994

|}

## 1995

|}

## 1996

|}

## Lähteet
* 
*
Luettelo Aku Ankan taskukirjoista (251–275)

Tämä on **luettelo [[Aku Ankan taskukirja|Aku Ankan taskukirjojen]] numeroista 251–275**. Ne ilmestyivät alun perin vuosina 2000–2002.

## 2000

|}

## 2001

|}

## 2002

|}

## Lähteet
* 
*
Blancpain

**Blancpain** on sveitsiläinen mekaanisten luksus- ja arvokellojen valmistaja, jonka perusti kelloseppä Jehan-Jaques Blancpain vuonna 1735 Villeretissä, Sveitsissä. Nykyisin Blancpain kuuluu Swatch Groupiin.

Yritys ei kertomansa mukaan ole koskaan valmistanut kvartsikoneistoisia saati digitaalinäyttöisiä kelloja, eikä myöskään tule valmistamaan tulevaisuudessa. Nykyisin Blancpain valmistaa noin 10&nbsp;000 kelloa vuodessa. Jokainen Blancpainin kello on yksittäisen kellosepän valmistama.  

Blancpain on tunnettu Blancpain 1735 -kellostaan, joka on yksi monimutkaisimmista koskaan valmistetuista mekaanisista kelloista. Kellossa on erilaisia ominaisuuksia, kuten muun muassa tourbillon, repeater-toiminto, kalenteri ja kronografi. Mallia on valmistettu rajoitettu 30 kappaleen erä, yksi kello vuodessa. 

Blancpain on myös tunnettu Fifty-Fathoms-kellostaan, joka on Yhdysvaltain laivaston valitsema ja myös Jacques-Yves Cousteaun käyttämä palkintoja voittaneessa elokuvassaan. Vuonna 1984 Blancpain aloitti *maailman pienimmän* mekaanisen koneiston valmistamisen. Tätä seurasi *maailman ohuin* mekaaninen kello vuonna 1989. 

## Lähteet

## Aiheesta muualla
*Blancpainin kotisivut
Renault S -moottori

**Renault S-moottorit** ovat italialaisen Sofimin valmistamia auton moottoreita. Niitä on käytetty eri versioina ja niiden variantteina vuosina 1980–2001 seuraavissa ajoneuvoissa:
*Renault Trafic I
*Renault Master I ja II
*Renault Safrane
Luettelo Aku Ankan taskukirjoista (276–300)

Tämä on **luettelo [[Aku Ankan taskukirja|Aku Ankan taskukirjojen]] numeroista 276–300**. Ne ilmestyivät alun perin vuosina 2002–2004.

## 2002

|}

## 2003

|}

## 2004

|}

## Lähteet
* 
*
Luettelo Aku Ankan taskukirjoista (201–225)

Tämä on **luettelo [[Aku Ankan taskukirja|Aku Ankan taskukirjojen]] numeroista 201–225**. Ne ilmestyivät alun perin vuosina 1996–1998.

## 1996

|}

## 1997

|}

## 1998

|}

## Lähteet
* 
*
Luettelo Aku Ankan taskukirjoista (301–325)

Tämä on **luettelo [[Aku Ankan taskukirja|Aku Ankan taskukirjojen]] numeroista 301–325**. Ne ilmestyivät alun perin vuosina 2005–2007.

## 2005

|}

## 2006

|}

## 2007

|}

## Lähteet
* 
*
Haskala

**Haskala** (, *valistus*) eli juutalainen valistusaika oli 1700–1800-lukujen juutalainen rationalistinen liike, joka pyrki yhdistämään juutalaisen perinteen eurooppalaiseen valistukseen ja edistämään juutalaisten integroitumista länsimaiseen yhteiskuntaan. Liiike syntyi Saksassa 1770-luvulla ja levisi Itä-Eurooppaan seuraavan vuosisadan aikana. Liikkeen kannattajat pyrkivät juutalaisten tasavertaisuuteen integraation kautta. Liike korosti myös juutalaisen historian opiskelun ja heprean kielen käytön tärkeyttä. Haskala johti juutalaisen porvariston ja älymystön syntyyn, juutalaisten lehtien perustamiseen, juutalaisen muuttoliikkeen voimistumiseen ja juutalaisten poliittisten liikkeiden kuten sionismin syntymiseen.

## Historia
### Keski-Euroopassa
Haskalan keskeinen hahmo oli filosofi Moses Mendelssohn (1729–1786), joka kannatti juutalaista uskoa mutta omaksui eurooppalaisen valistuksen ihanteet. Hänen teoksensa *Jerusalem* (1783) puolusti juutalaisuutta jumalallisena lainsäädäntönä, joka oli sopusoinnussa universaalin järjen kanssa. Mendelssohn käänsi Tooran saksaksi yhdessä Naphtali Herz Wesselyn (1725–1805) kanssa, korvaten jiddishiä ja edistäen länsimaista kulttuuria juutalaisyhteisöissä. Hänen työnsä vaikutti siihen, että juutalaiset omaksuivat maallisen koulutuksen ja saksalaisen kulttuurin säilyttäen uskontonsa.

Berliinin Haskala, Mendelssohnin ympärille muodostunut intellektuelliryhmä, julkaisi hepreankielistä *[[Ha-Meʾassef]]*-lehteä ja perusti moderneja juutalaisia kouluja, joissa painotettiin maallisia aineita, kuten matematiikkaa ja saksaa, perinteisen Talmudin opiskelun sijaan. Liike kuitenkin hiipui, kun monet sen kannattajat, mukaan lukien Mendelssohnin lapset, omaksuivat eurooppalaisen identiteetin juutalaisuuden kustannuksella. Jotkut, kuten David Friedlaender, ehdottivat uskonnon seremoniallisten lakien hylkäämistä, mutta eivät saaneet laajaa hyväksyntää.

### Itä-Euroopassa
Itä-Euroopassa, erityisesti Venäjän keisarikunnassa, Haskala kukoisti 1800-luvun puolivälissä. Liike pyrki modernisoimaan juutalaisyhteisöjä maallisella koulutuksella ja tuottavilla ammateilla, jotta juutalaiset voisivat saavuttaa emansipaation. Isaac Baer Levinsohn (1788–1860) ylisti maallista koulutusta teoksessaan *[[Teʿuda be-Yisrael]]*, kun taas kirjailijat kuten Joseph Perl ja Isaac Erter kritisoivat satiirilla perinteisiä taikauskoja. 

1840–1850-luvuilla Haskala keskittyi hepreankieliseen kirjallisuuteen, ja esimerkiksi Abraham Mapu edisti modernia heprealaista kirjallisuutta. 1860-luvulla liike siirtyi kohti yhteiskunnallisia uudistuksia, ja Judah Leib Gordon sekä Moses Leib Lilienblum vaativat uskonnollisia ja kulttuurisia muutoksia. Venäläistyminen johti venäjänkielisten juutalaisten lehtien perustamiseen, ja Pietarissa ja Odessassa toimi Venäjän juutalaisten kulttuuriyhdistys, joka tavoitteli juutalaisten koulutusta kansalaisuuteen. Vuoden 1881 pogromit ja tsaari Aleksanteri II:n murha romuttivat kuitenkin Haskalan toiveet juutalaisten hyväksynnästä Venäjällä, ja liike menetti optimisminsa juutalaisten taloudellisten ja koulutuksellisten rajoitusten myötä.

## Lähteet
Tesker

**Tesker** (myös *Tasker*) on departementti, maalaiskunta ja sen keskuskylä Nigerin Zinderin alueella. Se sijaitsee Saharan ja Sahelin reuna-alueella noin 160 kilometriä Zinderistä pohjoiseen. Kunnan pinta-ala on 77&nbsp;000 neliökilometriä. Asukkaita on 37&nbsp;132 henkeä (vuonna 2012, väestönlaskenta).

Teskerin kuntaan kuuluu 36 hallintokylää, yksi perinteinen kylä, kolme pikkukylää, 29 leiriä ja 144 juomapaikkaa. Asukkaat ovat paimentolaisuutta harjoittavia tubuja, arabeja, tuaregeja ja fulbeja. Seudun koillisosassa sijaitsee Termitvuoristo. Keskuskylässä on Nigerin armeijan vartioasema. Siellä pidetään myös tärkeät karjamarkkinat.

Kunta kuului aikaisemmin Gourén departementtiin. Nykyään se muodostaa oman departementtinsa.

## Lähteet
Estimaattori

**Estimaattori** on tilastotieteessä ja ekonometriassa sääntö, jolla tilastollisesta aineistosta muodostetaan *estimaatti* eli arvio jollekin populaatioparametrille, eli luvulle, joka jollain tavalla kuvaa tutkittua populaatiota. Esimerkiksi populaatioparametri voi olla koululaisten keskipituus, jota arvioidaan koululaisia mittaamalla kerätyllä aineistolla. Tällöin *estimaatti* on jollain säännöllä eli *estimaattorilla* tehty arvio kaikkien koululaisten keskipituudesta käytössä olevan aineiston perusteella.

Estimaattoria kutsutaan *tarkentuvaksi*, jos estimaatti lähestyy populaatioparametrin todellista arvoa (esim. arvio keskipituudesta todellista keskipituutta), kun otoksen kokoa kasvatetaan.

## Katso myös
* Estimointi

## Lähteet
* Vartia, Y.: Ekonometrian johdantokurssin kurssiaineisto. Helsingin yliopisto, 2012.
UTA:n lento 772

**UTA:n lento 772** oli ranskalaisen lentoyhtiön Union des Transports Aériensin reittilento Kongon tasavallan Brazzavillestä Tšadin N’Djamenan kautta Pariisiin. Libyan tiedustelupalvelun asettama pommi räjäytti sitä lentäneen DC-10-koneen Nigerin yllä 19. syyskuuta 1989. Turmassa kuolivat koneen kaikki 156 matkustajaa ja 15 miehistön jäsentä.

Ranskan viranomaiset epäilivät terroritekoa Libyan hallituksen kostoksi Ranskan osallistumisesta Libyan ja Tšadin väliseen konfliktiin. Maaliskuussa 1999 ranskalainen tuomioistuin tuomitsi iskusta kuusi libyalaista poissaolevina elinkautiseen vankeuteen. Yksi tuomituista oli Libyan tiedustelupalvelun johtajana toiminut Muammar Gaddafin lanko Abdullah Sanussi. Heinäkuussa 1999 Libyan hallitus maksoi uhrien omaisille 200 miljoonan frangin korvauksen. Myöhemmin Libya suostui maksamaan vielä lisäkorvauksia.

Lentokoneen turmapaikka sijaitsee Ténérén autiomaassa Termitvuoriston koillispuolella. Uhrien omaiset pystyttivät sinne vuonna 2007 muistomerkin, joka esittää kompassin sisällä olevaa DC-10:iä.

## Lähteet

## Aiheesta muualla
* Onnettomuuden tutkinnan loppuraportti  
* Les Familles de l'Attentat du DC10 d'UTA 
* Google Sightseeing: UTA Flight 772 Memorial
Riippumaton ja identtisesti jakautunut

**Riippumaton ja identtisesti jakautunut** (lyhennetään joskus iid., ) tarkoittaa todennäköisyysteoriassa ja tilastotieteessä sarjaa tai muuta joukkoa satunnaismuuttujia, joilla kullakin on sama todennäköisyysjakauma kuin toisilla ja jotka ovat toisistaan riippumattomia. Havaintoaineistossa tämä merkitsee, että yhden havainnon saama numeerinen arvo ei riipu toisesta (riippumattomuus), ja että otoksessa saatujen arvojen todennäköisyysjakauma vastaa populaation jakaumaa (identtisesti jakautunut). Iid-oletus on yksi regressioanalyysin käyttöedellytyksistä.

## Lähteet
*
Luolahyeena

**Luolahyeena** (*Crocuta crocuta spelaea*) on sukupuuttoon kuollut täplähyeenan alalaji, joka eli vielä viime jääkaudella. Luolahyeena söi lihaa. Enimmäkseen se käytti ehkä raatoja ravintonaan. Luolahyeenasta otettujen DNA-näytteiden perusteella se olisi sama laji kuin täplähyeena, mutta isompi.

## Lähteet
The Wonder Years (Wonder Girlsin albumi)

**The Wonder Years** on Wonder Girls -yhtyeen debyyttialbumi, jonka on tuottanut Park Jin-young.

## Tietoja albumista
*The Wonder Years* julkaistiin 13. syyskuuta 2007. Vaikka albumilla on uutta musiikkia yhtyeeltä, albumi sisältää myös kappaleita yhtyeen ensimmäiseltä singleltä, "The Wonder Begins". Kappaleet ovat "Irony", "Bad Boy" ja "미안한 마음" (It's Not Love). Koska ensimmäisellä singlealbumilla oli mukana Hyuna, joka oli lähtenyt yhtyeestä singlejulkaisun jälkeen, kappaleiden rap-osuudet piti räpätä uudelleen, jonka teki yhtyeen nykyinen räppäri, Yubin.

## Singlet
"Tell Me" oli ensimmäinen single, joka julkaistiin albumilta. Kappaleen debyyttiesiintyminen oli MBC:n *Music Core* -ohjelmassa 7. syyskuuta 2007. "Tell Me"-kappaleesta tuli Wonder Girls:n No. 1 hitti, joka teki yhtyeestä idoliyhtyeen. Mutta koska Yubin liittyi niin myöhään yhtyeeseen, hänen räppäämistään ei ollut "Tell Me"n albumiversiossa.

Toinen single albumilta oli 이 바보 ("*This Fool*"), jolla oli debyyttiesiintyminen MBC:n *Music Core* -ohjelmassa 10. joulukuuta 2007. Kappaletta oli käytetty elokuvan *I Like It Hot* promootioihin tammikuussa 2008. Elokuvassa oli Wonder Girlsin jäsen Ahn Sohee.

## Aiheesta muualla
* The Wonder Years discogs.com -sivustolla
Albert Zürner

**Albert Zürner** (30. tammikuuta 1890 Hampuri &ndash; 13. heinäkuuta 1920 Hampuri) oli saksalainen uimahyppääjä ja olympiavoittaja. Hänen seuransa oli Schwimmverein Stern Hamburg.

Zürner sijoittui Ateenan välikisoissa 1906 kerroshypyissä neljänneksi. Hän voitti maassaan yhden Keisarin Cupin ja yhteensä neljä Hampurin Cupia ennen kuin osallistui Lontoon olympialaisiin 1908, joissa hän sai kultaa kolmen metrin ponnahduslautakilpailusta. Zürner oli vuoden 1912 olympiakisoissa korkeushypyssä alkulohkonsa kuudes eikä päässyt jatkoon. Samoissa kisoissa hän sijoittui ponnahduslaudalla neljänneksi ja voitti hopeaa kymmenen metrin kerroshypyistä. Zürner voitti maansa mestaruuden kolmen metrin ponnahduslaudalta vuosina 1916 ja 1919.

Zürner kuoli 30-vuotiaana sukellusonnettomuudessa Hampurissa. Hänet kelpuutettiin uinnin kansainväliseen kunniagalleriaan vuonna 1988.

## Lähteet
Eterna (kellovalmistaja)

**Eterna** on sveitsiläinen luksuskelloja valmistava yritys, jonka perustivat Dr Josef Girard ja Urs Schild vuonna 1856 Solothurnissa. Aluksi yritys erikoistui valmistamaan taskukelloja herätystoiminnolla. Vuonna 1906 yrityksen nimi vaihdettiin U. Schildistä Eternaksi. Vuonna 1908 yritys alkoi ensimmäisenä maailmassa valmistaa herätystoiminnolla varustettuja rannekelloja. 

Eternan koneistoja valmistava osa irtautui omaksi yrityksekseen, ETA SA:ksi. Vuonna 1995 Eternan osti saksalainen Porsche Design, joka myi Eternan vuonna 2011 China Haidian Groupille.

## Lähteet

## Aiheesta muualla
*Eternan kotisivut
Pääkone

**Pääkone** tarkoittaa laivassa käytettävää moottoria, joka työntää sitä eteenpäin. Nykyään pääkone on melkein poikkeuksetta dieselmoottori, mutta myös turbiinit mm. kaasuturbiini ja höyryturbiini saattavat olla pääkoneina. Mäntähöyrykonetta ei enää nykyään pääkoneenä käytetä. Laivoissa on myös toinen koneryhmä pääkoneen lisäksi; apukoneet. Ne pitävät laivan sähköverkkoa yllä ja hoitavat myös laivan lämmityksen. Apukoneiden ansiosta laivan pääkonetta ei tarvitse käyttää satamassa.

Laivoissa, joissa on dieselsähköinen voimansiirto, ei ole varsinaista pääkonetta, vaan useita dieselmoottoreita tuottamassa sähköä generattoreiden avulla ja sähkömoottorit pyörittämässä potkureita tai ruoripotkureita. 

Myös joissakin dieselvetureissa on erillinen pääkone ja apukone, esim. Dv12. Pääkone tekee voiman liikkumiseen, kun taas apukone pyörittää generaattoria ja kompressoria.
Orient Watch Company

**Orient Watch Company, Limited** (*オリエント時計株式会社 Oriento Tokei Kabushikigaisha?*) (*puhekielessä Orient*) on japanilainen kellovalmistaja ja Japanin suurin mekaanisia kelloja valmistava yritys, joka perustettiin vuonna 1950 Tokiossa. Vuonna 2001 siitä tuli Seikon tytäryhtiö ja vuonna 2009 täysin Seiko Epsonin omistama. Yritys valmistaa mekaanisia-, että kvartsikelloja, mutta keskittyy enemmän mekaanisiin kelloihin, erottautuen näin muista japanilaisista valmistajista. 

Orientin mallistot vaihtelevat halvoista 50$ (USD) -kelloista, aina 7 000$ kelloihin. *Orient Star* ja *Orient Star Royal* ovat Orientin keski- ja korkeanluokan mallistoja, kun taas *Royal Orient* on lippulaivamallisto.

## Lähteet

## Aiheesta muualla
*Orientin kotisivut
Harold Franks

**Harold ”Harry” Franks** (2. lokakuuta 1891 Hackney – 1973 Kent) oli brittiläinen nyrkkeilijä ja olympiamitalisti. Hän edusti seuratasolla lontoolaista St. Pancras Amateur Boxing Clubia. Franks osallistui Antwerpenin olympialaisiin 1920, joissa hän sai pronssia alle 79,4-kiloisten sarjasta.

## Lähteet
Viisi päivää vuorilla

**Viisi päivää vuorilla** (*Five Days One Summer*) on Fred Zinnemannin ohjaama yhdysvaltalainen draamaelokuva vuodelta 1982. Se oli Zinnemannin viimeinen ohjaustyö. Elokuvan pääosissa olivat Sean Connery, Betsy Brantley ja Lambert Wilson.

Kay Boylen tarinaan perustuvassa, 1930-luvulle sijoittuvassa draamassa skottitohtori (Connery) on nuoren naisystävänsä kanssa lomalla Sveitsin Alpeilla, jossa viimemainittua alkaa liehitellä komea kiipeilyopas.

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa 1930-luvulle sijoittuvaksi vaatimattomaksi saippuadraamaksi ja antaa sille kolme tähteä viidestä, mikä vastaa sanallista arviota ”hyvä”. *VideoHound’s Golden Movie Retriever* antaa elokuvalle kaksi tähteä neljästä.

## Lähteet

## Aiheesta muualla
*
*
*
Orient

**Orient** ( ’nousta’ > *oriens* ’itä’), suomeksi *[[Orientti]]*, *Itämaat*, viittaa Aasian alueisiin, etenkin Lähi-itään.

**Orient** voi myös tarkoittaa:

*Gare do Oriente, Lissabonissa sijaitseva rautatieasema.
*Idän pikajuna, eli Orient Express.
*Leyton Orient FC, lontoolainen jalkapalloseura.
*OK Orient, suunnistusseura
*Orientalismi on länsimaalaisten harjoittamaa Lähi- ja Kaukoidän yhteiskuntien, kulttuurien ja kielten tutkimusta.
*Orient Overseas Container Line, hongkongilainen laivayhtiö.
*Orient Thai Airlines, thaimaalainen lentoyhtiö.
*Orient Watch Company, japanilainen kellovalmistaja.
*Orient (auto), vuosina 1902–1908 valmistettu yhdysvaltalainen automerkki.
*Operaatio Orient, toisessa maailmansodassa saksalaisten suunnitelma Lähi-idän öljykenttien miehittämiseksi.
Tehdas (täsmennyssivu)

**Tehdas** voi tarkoittaa seuraavia asioita:

* tehdas, tuotantolaitos, jossa valmistetaan koneellisesti tuotteita
* *[[Tehdas (televisiosarja)|Tehdas]]*, suomalainen televisiosarja
* *[[Tehdas (brittiläinen televisiosarja)|Tehdas]]* (), brittiläinen televisiosarja  
* Tehdas, Hyvinkään kaupunginosa.
Nicolin prisma

**Nicolin prisma** on polarisaatioprisma, joka on tehty kahdesta toisiinsa yhdistetystä kalkkisälpäkiteestä. Se on nimetty fyysikko William Nicolin mukaan. 

Kalkkisälvän käyttäminen polarisaation aikaansaamiseksi aiheutti ongelman, koska yleensä kyseisessä kiteessä muodostuu kaksi sädettä polarisoitunutta valoa. Nicol ratkaisi ongelman halkaisemalla kiteen diagonaalisesti ja liittämällä puolikkaat takaisin yhteen sellaisella aineella, esimerkiksi kanadanbalsamilla, jossa toinen polarisoitunut säde heijastuu täysin sisäisestä liitospinnasta. Tällöin vain toinen polarisoituneista säteistä pääsee ulos prismasta.

## Lähteet
Bulova

**Bulova** on yhdysvaltalainen kelloja valmistava yritys. Sen pääkonttori sijaitsee Woodsidessa, Queensissa, New Yorkissa.

Vuonna 1875 Joseph Bulova perusti jalokivikaupan nimeltä Bulova Company. 1911 Bulova alkoi myymään ja valmistamaan pöytä- sekä taskukelloja. Vuonna 1919 Bulova julkaisi miesten rannekellomalliston. Yrityksen nimi vaihtui Bulova Watch Company, Inc:ksi vuonna 1923.

Vuonna 1926 Bulova tuotti Yhdysvaltain ensimmäisen radiomainoksen. Kaksi vuotta myöhemmin Bulova julkaisi maailman ensimmäisen kelloradion. 1. heinäkuuta 1941 esitettiin NBC-yhtiön omistamalla WNBT-televisiokanavalla Bulovan mainos, joka kesti kymmenen sekuntia ja joka maksoi Biow-mainostoimistolle yhteensä yhdeksän dollaria. Kyseessä oli ensimmäinen Yhdysvaltain telehallintoviraston hyväksymä televisiomainos.

1960 NASA pyysi Bulovalta tietokoneisiinsa kelloa. Näin Bulovan kelloista tuli osa 46:tta eri Nasan tehtävää.
Myöhemmin NASA etsi Apollo-lentoja varten astronauteille sopivaa rannekelloa, vaihtoehtona olivat Bulova ja Omega. Kilpailun voitti sveitsiläisen Omegan valmistama Speedmaster, josta tuli virallinen *kuukello*.

Bulova liittyi osaksi Loews Corporationia vuonna 1979. Yrityksen nimi vaihtui Bulova Corporationiksi vuonna 1988. 

Japanilainen Citizen osti Bulovan vuonna 2008.

## Lähteet

## Aiheesta muualla

*Bulovan kotisivu
Etan Patz

**Etan Patz** (s. 9. lokakuuta 1972 – kadonnut 25. toukokuuta 1979) oli 6-vuotias poika, joka katosi New Yorkissa toukokuussa 1979 matkalla kotoaan koulubussille. Häntä ei koskaan löydetty ja hänet julistettiin kuolleeksi vuonna 2001.

Patzin katoamisen vuosipäivä on Yhdysvalloissa nimitetty kansalliseksi kadonneitten lasten muistopäiväksi ().

Vuonna 2012 Pedro Hernandez -niminen mies asetettiin syytteeseen Patzin kidnappauksesta ja murhasta. Hernandez kertoi houkutelleensa Patzin työpaikalleen ja vieneensä tämän kellariin, murhanneensa Patzin ja hävittäneen ruumiin. Hernandezin asianajaja kiisti tunnustuksen luotettavuuden, koska Hernandez sairastaa skitsofreenistä persoonallisuushäiriötä ja kärsii muun muassa hallusinaatiosta.

Huhtikuussa 2015 valamiehistö vetäytyi 10 viikkoa kestäneen oikeudenkäynnin päätteeksi pohtimaan Hernandezin syyllisyyttä. Valamiehistö ei päässyt yksimielisyyteen syyllisyyskysymyksestä, minkä seurauksena oikeudenkäynti raukesi () toukokuussa 2015.

Elokuussa 2015 tuomari määräsi, että uusi oikeudenkäynti alkaa helmikuussa 2016 valamiehistön valitsemisella (). Vuosi myöhemmin, helmikuussa 2017 valamiehistö katsoi Hernandezin syylliseksi Patzin kidnappaukseen ja murhaan. Saman vuoden huhtikuussa oikeus tuomitsi 56-vuotiaan Hernandezin elinkautiseen vankeuteen, jota hänen on istuttava vähintään 25 vuotta.

## Lähteet
Pilto

**Pilto**-sukunimeä esiintyy Pohjois-Pohjanmaalla sekä Suomen Länsi-Lapissa ja Ruotsin Itä-Lapissa.  Nimeä esiintyy myös keskiajan Ruotsissa. Nimen oletetaan pohjautuvan vanhaan saksalaiseen Bild-perheeseen. Nimen eri kirjoitusmuotoja ovat mm. Bildo ja Pilt. Piltoja on asunut mm. Kaaresuvannossa ja Enontekiöllä, Limingassa sekä Oulujokilaaksossa.  Esimerkiksi kirjailija Aarne Pilto on syntynyt Oulujokilaaksoon kuuluvan Utajärven Yli-Utoksella.

## Lähteet
* Uusi suomalainen nimikirja. Otava, 1988
* FamilySearch Mormonien sukutietokanta
Kunnian miehet (televisiosarja)

**Kunnian miehet** () on yhdysvaltalainen televisiosarja. Sarjaa tuotettiin 10 tuotantokautta vuosina 1995–2005. Sarjassa kuvataan kuvitteellisia oikeudenkäyntejä, jotka liittyvät Yhdysvaltain laivaston ja merijalkaväen sotaoikeuden soveltamiseen. Sarjan tuottaja ja luoja on Donald Bellisario. Sarjaa esitettiin 227 jaksoa.

Näyttelijöinä ovat muun muassa David James Elliott, Catherine Bell, Patrick Labyorteaux ja John M. Jackson.

## Aiheesta muualla

*
Orientti

**Orientti** (latinan sanasta *oriens* ’itä’, joka perustuu sanaan *oriri* ’nousta’), **itämaat**, on alkuaan tarkoittanut Etu-Aasiaa ja Egyptiä. Sen jälkeen kun Rooma jakautui Itä- ja Länsi-Roomaan, se tuli merkitsemään koko Bysanttia. Toisinaan orienttiin lasketaan kuuluvan myös Pohjois-Afrikka.

Yhteiskuntatieteellisessä tutkimuksessa *orientti* nähdään lännen luomana käsitteenä. Edward Said esittää teoksessaan *[[Orientalismi (kirja)|Orientalismi]]* (1978), että orientti on läntisen voimien, tieteentekijöiden, filosofien ja taiteilijoiden luoma käsite. Saidin mukaan länsi on toiseuttanut idän ja tehnyt siitä hegemonisen kulttuuris-maantieteellisen alueen samalla yleistäen alueelle tiettyjä ominaispiirteitä.

Orientin vastakohdasta käytetään termiä **oksidentti** (latinan sanasta *occidens* ’länsi’, joka perustuu sanaan occido ’lasku/laskeutua’). 

## Katso myös
* länsimaat
* Itämaa
* Orient
George M. Cohan

**George Michael Cohan** (3. heinäkuuta 1878 Providence – 5. marraskuuta 1942 New York) oli yhdysvaltalainen teatterimusiikin säveltäjä, näyttelijä ja tuottaja.

Cohanin molemmat vanhemmat olivat vaudeville-näyttelijöitä, ja hän aloitti näyttelijänuransa jo lapsena esiintymällä vanhempiensa ja sisarensa Josephinen kanssa nimellä The Four Cohans (suom. Neljä Cohania).

Vuonna 1904 Cohan aloitti pitkän yhteistyön käsikirjoittaja Sam Harrisin kanssa. Heidän ensimmäinen tuotantonsa oli *Little Johnny Jones*, jossa Cohan näytteli. Näytelmästä tuli menestys ja sen kappaleista ”Yankee Doodle Boy” ja ”Give My Regards to Broadway” nousivat hiteiksi. Cohan ja Harris ohjasivat ja tuottivat lukuisia näytelmiä Broadwaylla. Heidän yhteistyönsä jatkui vuoteen 1919 asti.

Cohanin sävellys ”Over There” nousi kansalliseen suosioon vuonna 1917 Yhdysvaltojen liityttyä ensimmäiseen maailmansotaan. Yhdysvaltain kongressi myönsi Cohanille mitalin kappaleen säveltämisestä vuonna 1936.

Cohanin suosio kääntyi 1920-luvulle tultaessa laskuun, mutta hän jatkoi näytelmien kirjoittamista vuoteen 1928 asti. Yhteensä hän osallistui urallaan yli 40 näytelmän tekemiseen joko tuottajana, ohjaajana, käsikirjoittajana tai näyttelijänä. Hän näytteli 1930-luvulla myös elokuvissa.

Cohan kuoli New Yorkissa marraskuussa 1942. Samana vuonna ilmestyi hänen elämästään kertova elokuva *[[Yankee Doodle Dandy]]*, jossa Cohania esitti James Cagney.

New Yorkin Times Squarelle pystytettiin vuonna 1959 pronssinen Cohanin näköispatsas.

## Lähteet

## Aiheesta muualla

* George M. Cohan Internet Broadway Database
Kunnian miehet (vuoden 1955 elokuva)

**Kunnian miehet** (*The Last Command*) on Frank Lloydin ohjaama yhdysvaltalainen elokuva vuodelta 1955. Elokuvassa Jim Bowie johtaa Texasin kapinallisia (muun muassa Davy Crockett) vanhoja ystäviään vastaan Santa Annan kapinassa.

## Roolit

## Arvioita
*[[Video-opas|Video-oppaassa]]* vuodelta 1994 Bello Romano kehui elokuvan näyttelijäntyötä mutta piti sen tyyliä turhankin mahtipontisena ja isänmaallisena. Hän antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Lars Henrik Törnroth

**Lars Henrik Törnroth** (24. marraskuuta 1796 Köyliö – 13. elokuuta 1864 Helsinki) oli Helsingin yliopiston kirurgisen synnytysopin professori, lääkintöhallituksen pääjohtaja ja arkkiatri.  

Törnrothin vanhemmat olivat kirkkoherra Henrik Törnroth ja Sofia Albertina Demoën ja puoliso vuodesta 1823 Agatha Taxell (k. 1870). Törnroth valmistui filosofian maisteriksi (tohtoriksi) 1819, lääketieteen lisensiaatiksi 1822 ja lääketieteen ja kirurgian tohtoriksi 1832. Toimittuaan lääkärinä Loviisassa, Viipurissa ja Turussa sekä Saarijärven ja Tampereen alueilla hän tuli 1834 Helsingin yliopistoon kirurgisen synnytysopin apulaiseksi. Tämän alan professoriksi hänet nimitettiin 1838. Vuonna 1855 Törnrothista tuli lääkintötoimen ylihallituksen vt. ylitirehtööri ja kun hän erosi professorin toimestaan, vakituinen ylitirehtööri eli pääjohtaja 1857–1863. Arkkiatrin arvo Törnrothille myönnettiin 1844.

Kirurgina varsinkin Törnrothin suorittamat kaihileikkaukset herättivät huomiota. Hän käytti ensimmäisenä Suomessa leikkauksessa eetteriä nukutuksessa vuonna 1847. Hän myös otti ensimmäisenä lääkärinä Suomessa käyttöön von Helmholtzin kehittämän silmäpeilin. Tutkijana Törnroth edusti empiiristä ja luonnontieteellistä koulukuntaa, toisin kuin hänen kollegansa ja ystävänsä sisätautiopin professori Immanuel Ilmoni, jonka kanssa hän kuitenkin toimitti yhdessä teossarjan *Analecta clinica iconibus illustrata* 1851–1854. Törnroth kirjoitti myös paljon käytetyn oppikirjan kätilöitä varten 1843. Lääkintöhallituksen pääjohtajana hän kehitti erityisesti piirilääkäri-, ja kätilö- ja rokotustoimintaa. Hän toimi useaan otteeseen Suomen Lääkäriseuran puheenjohtajana ja oli useiden ulkomaisten lääkäriseurojen jäsen.

## Lähteet
Breitling

**Breitling SA** on itsenäinen sveitsiläinen luksus- ja arvokellojen valmistaja. Sen pääkonttori sijaitsee Grenchenissä, Solothurnin kantonissa. Kaikki Breitlingin kellot on valmistettu Sveitsissä sveitsiläisistä osista. Breitling tilaa koneistojen raakaversiot ETA SA:lta ja Valjouxlta ja modifioi ne omassa *Breitling Chronometrie Workshopsissa* ennen kronometritestausta.

Léon Breitling perusti vuonna 1884 kelloja valmistavan yrityksen St. Imieriin, Sveitsiin, tarkoituksenaan valmistaa korkealuokkaisia kronografeja ja -metrejä. 

Ensimmäisen maailmansodan alettua Breitling valmisti kronografeja ja -metrejä lentokoneisiin. 1942 Breitling esitteli kuuluisan *Chronomat*-mallin. Tämän jälkeen Breitlingin kelloista tuli lentäjien eniten suosima merkki, esimerkiksi Aircraft Owners and Pilots Association valitsi *Chronomatin* viralliseksi kellokseen.  1952 Breitling toi *Chronomatin* uudemman version, *Navitimerin* markkinoille.

Breitlingin maine kasvoi edelleen kun astronautti Scott Carpenter käytti omaa *Breitling Navitimeriaan* avaruuslennolla. Tämän johdosta kyseiselle mallille annettiin nimi; *Navitimer Cosmonaute*.

Vuonna 1979 Ernest Schneider otti yrityksen haltuunsa ja mainoskampanjoiden avulla loi Breitlingille statussymbolin aseman. 

## Aiheesta muualla

*Breitlingin kotisivut

## Lähteet
Maltan saarto

**Maltan saarto** oli toisessa maailmansodassa akselivaltojen ja liittoutuneiden välinen taistelu Maltan hallinnasta. Saksa ja Italia pelkäsivät, että liittoutuneiden koneet ja laivat uhkaisivat Maltalta käsin huoltoyhteyksiä maiden sotiessa Pohjois-Afrikassa. Saksalaiset suunnittelivat operaatio Herkulesta, jonka tarkoituksena oli valloittaa Malta. Maltan saarrosta ja saaren pommituksista huolimatta liittoutuneiden saattueet onnistuivat huoltamaan maltalaisia joukkoja, jotka pitivät puolensa saksalaisia ja italialaisia vastaan ja estivät akselivaltojen maihinnousun.

## Tausta
Malta oli liittoutuneille tärkeä, koska siellä sijaitsi ainoa tukikohta Gibraltarin ja Egyptissä sijaitsevan Aleksandrian välillä. Saarilla oli suuri merkitys Ison-Britannian kehityksessä kauppamatkoilla. Maltan saaret antoivat liittoutuneille mahdollisuuden sotilaalliseen toimintaan ja hyökkäyksiin keskisen Välimeren alueella.

Maltan puolustusta luonnehdittiin heikoksi tai lähes olemattomaksi. Iso-Britannia siirsi Välimeren-laivaston tukikohdan Vallettasta Aleksandriaan lokakuussa 1939. Tämä johtui Maltan hallituksen lausunnosta, jonka mukaan Maltaa pystyttiin puolustamaan Aleksandriasta käsin yhtä tehokkaasti.

## Sotatapahtumat

Saarto alkoi 11. kesäkuuta 1940. Italialaisjoukot pudottivat ensimmäisen päivän aikana 142 pommia alueella sijaitseville kolmelle lentokentälle. Kun brittijoukoille kävi selväksi, että Italian ilmavoimilla oli vain vähän vaikutusta alueen väestöön, alueelle saatiin brittivahvistuksia tasaiseen tahtiin.

Saksa liittyi saartoon mukaan italialaisten epäonnistuessa Pohjois-Afrikassa. Saksan ilmavoimat saivat tehtyä nopeaa ja suurta tuhoa brittien ilmavoimiin, koska Maltassa olleilla brittilentäjillä oli vain vähän kokemusta, ja saksalaispilotit olivat erittäin koulutettuja. Saksa kehitti nopeasti ilmaherruuden akselivalloille.

Huhtikuussa 1941 Saksan ilmavoimat vetäytyi Maltan alueelta Balkanin ja Kreikan taisteluiden vuoksi. Tällä oli suuri merkitys Maltan taisteluissa. Liittoutuneet onnistuivat iskuissa akselivaltoja vastaan. Tämän mahdollisti muiden muassa hyvä huolto.

Saarto päättyi liittoutuneiden voittoon 20. marraskuuta 1942. Saksa menetti erillisissä taisteluissa yhteensä 357 lentokonetta ja Italia 175 lentokonetta. Lisäksi akselivallat menettivät useita laivoja ja sukellusveneitä. Liittoutuneet menettivät kaksi lentotukialusta, useita taistelulaivoja ja 38 sukellusvenettä. Ison-Britannian kuningas Yrjö VI palkitsi maltalaiset urheudestaan Yrjön ristillä.
Euroopan varpuslinnut – sukupuolen ja iän määritys

**Euroopan varpuslinnut – sukupuolen ja iän määritys** () on ruotsalaisen ornitologi Lars Svenssonin kirjoittama kirja varpuslintujen määrittämisestä. Kirja esittelee kaikki Euroopassa säännöllisesti tavattavat varpuslinnut sekä joitain satunnaisvieraita. Kirja on ensisijaisesti tarkoitettu lentokykyisiä lintuja rengastaville. Teoksessa esitellään mittoja, siipikaavioita, pukutuntomerkkejä ja muuta tietoa. Kirjan avulla pystyy määrittämään lintujen iän, sukupuolen, lajin ja alalajeja. Kirjasta on ilmestynyt alkuperäiskielellä englannilla neljä laitosta: 1970, 1975, 1984 ja 1992. Suomeksi on ilmestynyt kaksi laitosta 1975 ja 1997.

Kirjan neljännessä, korjatussa ja laajennetussa painoksessa esitellään 259 lajia perusteltuine alalajeineen. Kirjan edeltäjä on vuonna 1964 ilmestynyt ruotsinkielinen Svenssonin kirjoittama *bestämningsguide för vissa tättingar*.

## Suomalainen laitos

Kirjan ensimmäinen suomenkielinen laitos ilmestyi vuonna 1975 Esa Lehikoisen toimittamana. Toisen kerran kirja suomennettiin ja toimitettiin vuonna 1997 sen viimeisimmästä, vuonna 1992 ilmestyneestä neljännestä uudistetusta ja laajennetusta laitoksesta. Svensson kuitenkin toimitti runsaasti korjauksia ja täydennyksiä, paranneltuja ja uusia kuvia sekä kirjallisuusviitteitä suomenkielistä laitosta varten, joten uusinta laitosta voidaankin pitää viidentenä laitoksena. Tuolloin kirjan suomensivat ja toimittavat Hannu Jännes ja Pekka J. Nikander. Kummallakin kerralla kustantajana oli SLY:n Lintutieto Oy.

## Lähteet
Steel Meets Steel – Ten Years of Glory

__NOTOC__
**Steel Meets Steel: Ten Years of Glory** on HammerFallin ensimmäinen kokoelmalevy, joka julkaistiin 23. lokakuuta 2007. Albumi sisältää 2 CD:tä joissa on parhaita biisejä vuosilta 1997-2006 ja kolme uutta kappaletta ("The Abyss", "Last Man Standing" ja "Restless Soul").

## Kappaleet

### CD 1
#
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#
#
#HammerFall v2.0.07 (MPEG video - Rough mix version)

## Arvostelut
* Imperiumi: 8½/10
* Puregrainaudio: 

## Lähteet

## Aiheesta muualla
* 
*
Wallander: Peitenimi

**Peitenimi** () on Wallander-elokuvasarjan yhdeksäs elokuva. Elokuvan alussa Linda Wallander ja Svartman löytävät hylätystä rekka-auton kontista yhdeksän kuollutta ulkomaalaista ihmistä ja elossaolevan vauvan. Poliisit ryhtyvät tutkimaan tapausta, joka näyttäisi johtavan ihmiskaupan jäljille.

## Roolit

## Aiheesta muualla

*